b'\n_START_ARTICLE_\nJurij Nikolajevi\xc4\x8d Arcutanov\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je na Leningrajskem tehnolo\xc5\xa1kem in\xc5\xa1titutu._NEWLINE_Leta 1960 je napisal \xc4\x8dlanek V vesolje s pomo\xc4\x8djo elektri\xc4\x8dne lokomotive (\xd0\x92 \xd0\x9a\xd0\xbe\xd1\x81\xd0\xbc\xd0\xbe\xd1\x81 \xe2\x80\x94 \xd0\xbd\xd0\xb0 \xd1\x8d\xd0\xbb\xd0\xb5\xd0\xba\xd1\x82\xd1\x80\xd0\xbe\xd0\xb2\xd0\xbe\xd0\xb7\xd0\xb5), kjer je obravnaval koncept vesoljskega dvigala kot ekonomi\xc4\x8den, varen in priro\xc4\x8den na\xc4\x8din poti do Zemljine tirnice in olaj\xc5\xa1anja raziskovanja vesolja. _NEWLINE_Svojo zamisel je razvil iz dela Ciolkovskega, ki je leta 1895 predlagal zamisel gradnje orbitalnega stolpa. Koncept Arcutanova je temeljil na povezavi geosinhronih satelitov z Zemljinim povr\xc5\xa1jem s pomo\xc4\x8djo kabla. Predlagal je rabo umetnega satelita kot osnovo iz katere bi se zgradil stolp, saj geostacionarni satelit ostaja nad nepomi\xc4\x8dno to\xc4\x8dko na ekvatorju. S pomo\xc4\x8djo protiute\xc5\xbei bi se kabel spustil z geosinhrone tirnice do Zemljinega povr\xc5\xa1ja, protiute\xc5\xbe pa bi se raz\xc5\xa1irila od satelita stran od Zemlje, tako da bi bilo masno sredi\xc5\xa1\xc4\x8de kabla na enaki vi\xc5\xa1ini od povr\xc5\xa1ja. Zamisli tla\xc4\x8dno-strukturnega koncepta Ciolkovskega in napetostno-strukturnega koncepta Arcutanova se razlikujeta v tem, da je koncept Ciolkovskega v bli\xc5\xbenji prihodnosti te\xc5\xbeko izvedljiv, napetostno-strukturni koncept Arcutanova pa je la\xc5\xbeje zgraditi in vzdr\xc5\xbeevati, tako da velja za eno od izvedljivih tehnologij bli\xc5\xbenje prihodnosti.'